
RAPORT  DE SPECIALITATE
la Proiectul de Hotărâre privind aprobarea indicatorilor tehnico-economici în vederea demarării procedurii de achiziție a obiectului de investiții „Elaborare Plan Urbanistic General al Comunei Liebling, Timiș”


          Subsemnatul Radu-Marius PLEȘA, Viceprimarul comunei Liebling, solicit prin prezentul raport aprobarea indicatorilor tehnico-economici în vederea demarării procedurii de achiziție a obiectului de privind aprobarea indicatorilor tehnico economici în vederea demarării procedurii de achiziție a obiectului de investiții „Elaborare Plan Urbanistic General al Comunei Liebling, Timiș”. 
       Potrivit prevederilor art. 44 și art. 45 din Legea 273/2006 privind finanțele publice, cu modificările și completările ulterioare: ”plata cheltuielilor - faza din procesul executiei bugetare, reprezentand actul final prin care institutia publica achita obligatiile sale fata de terti;” și ”proces bugetar - etapele consecutive de elaborare, aprobare, executare, control si raportare ale bugetului, care se incheie cu aprobarea contului anual de executie a acestuia;” 
        Potrivit prevederilor Ordinului nr. 233/2016 pentru aprobarea Normelor metodologice de aplicare a Legii nr. 350/2001 privind amenajarea teritoriului și urbanismul și de elaborare și actualizare a documentațiilor de urbanism; 
       Potrivit prevederilor HG nr. 1.137/2023 privind aprobarea Normelor metodologice pentru derularea programului multianual privind finanțarea elaborării și/sau actualizării planurilor urbanistice generale ale localităților și a regulamentelor locale de urbanism; 
         Potrivit prevederilor art. 129 alin (2) lit. b), respectiv alin (4) lit. a) și d) din OUG nr.57/2019 privind Codul administrativ, cu modificările și completările ulterioare: ”Consiliul local exercita urmatoarele categorii de atributii: atributii privind dezvoltarea economico-sociala si de mediu a comunei, orasului sau municipiului.” și ”In exercitarea atributiilor prevazute la alin. (2) lit. b), consiliul local: aproba, la propunerea primarului, bugetul unitatii administrativ-teritoriale, virarile de credite, modul de utilizare a rezervei bugetare si contul de incheiere a exercitiului bugetar; aproba, la propunerea primarului, documentatiile tehnico-economice pentru lucrarile de investitii de interes local, in conditiile legii”. 
        Obiectivul general al proiectului îl reprezintă îmbunătățirea cadrului de planificare teritorială prin documente și proceduri simplificate și digitalizate de amenajare a teritoriului, un acces sporit și transparent la documentele de planificare spațială și teritorială. 


         Investiţia are în vedere elaborarea în format digital și aprobarea documentului de planificare: Plan Urbanistic General al Comunei Liebling. Documentațiile vor fi elaborate conform prevederilor Legii nr. 350/2001 privind amenajarea teritoriului și urbanismului, cu modificările și completările ulterioare și conform ghidurilor prezentate de către MDLPA. 
         Planul Urbanistic General cuprinde analiza, reglementări și regulament local de urbanism pentru întreg teritoriul administrativ al unității de bază (suprafețe din intravilan, cat și din extravilan). În același timp, PUG-ul stabilește norme generale, pe baza cărora se elaborează mai apoi în detaliu, la scară mai mică, PUZ-urile și apoi PUD-urile. 
         Categorii generale de probleme abordate în cadrul Planului Urbanistic General cuprinse în Ghidul privind metodologia de elaborare și conținutul -cadru al PUG-ului: - optimizarea relațiilor localităților cu teritoriul lor administrativ și județean; - valorificarea potențialului natural, economic și uman; - stabilirea și delimitarea teritoriului intravilan; - reorganizarea și dezvoltarea căilor de comunicație; - stabilirea și delimitarea zonelor construibile; - stabilirea și delimitarea zonelor funcționale; - stabilirea și delimitarea zonelor cu interdicție temporară și definitivă de construire; - stabilirea și delimitarea zonelor protejate; - modernizarea și dezvoltarea echipării tehnico - edilitare; - evidențierea deținătorilor terenurilor și a modului de circulație juridică a terenurilor; - delimitarea suprafețelor pe care se preconizează realizarea obiectivelor de utilitate publică; - stabilirea modului de utilizare a terenurilor și condițiilor de conformare și realizare a construcțiilor. 
Valoarea totală a proiectului „privind aprobarea indicatorilor tehnico-economici în vederea demarării procedurii de achiziție a obiectului de investiții „Elaborare Plan Urbanistic General al Comunei Liebling, Timiș”, elaborată de S.C. AEDILIS PROIECT S.R.L. nr.315/25.02.2025, înregistrată sub nr.1141/25.02.2025 la Primăria Comunei Liebling, este de 963.900 lei, iar Comuna Liebling va asigura și susține din bugetul local al suma de 50.000.lei contribuția financiară aferentă cheltuielilor neeligibile necesare implementării proiectului, cheltuieli ce pot rezulta din documentațiile tehnico-economice/deviz general, etc,
 Constatând că sunt îndeplinite condițiile de legalitate și oportunitate, propun Consiliului Local Liebling adoptarea proiectului în forma și conținutul prezentate în proiect.

Viceprimarul comunei Liebling, 
Radu-Marius PLEȘA

